Document ID: 32006R1541

UREDBA KOMISIJE (ES) št. 1541/2006
z dne 13. oktobra 2006
o določitvi koeficienta, ki bo omogočil določiti prag za umik iz člena 3 Uredbe (ES) št. 493/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1),
ob upoštevanju Uredbe Komisije (ES) št. 493/2006 z dne 27. marca 2006 o prehodnih ukrepih v okviru reorganizacije skupne ureditve trgov v sektorju sladkorja in o spremembi uredb (ES) št. 1265/2001 in (ES) št. 314/2002 (2) in zlasti člena 3(2)(b) Uredbe,
ob upoštevanju naslednjega:
(1)
Člen 3 Uredbe (ES) št. 493/2006 določa, da se za vsako podjetje delež proizvodnje sladkorja, izoglukoze ali inulinskega sirupa v tržnem letu 2006/2007, ki je pridelan v okviru kvot iz Priloge IV k navedeni uredbi in presega določen prag, šteje za umaknjen v smislu člena 19 Uredbe (ES) št. 318/2006.
(2)
Za določitev zadevnega praga je treba najpozneje do 15. oktobra 2006 določiti koeficient z deljenjem vsote kvot, ki so bile v zadevni državi članici opuščene za tržno leto 2006/2007 v skladu s členom 3 Uredbe Sveta (ES) št. 320/2006 z dne 20. februarja 2006 o ustanovitvi začasne sheme za prestrukturiranje industrije sladkorja v Skupnosti in spremembi Uredbe (ES) št. 1290/2005 o financiranju skupne kmetijske politike (3), s kvotami, določenimi za to državo članico v Prilogi IV k Uredbi (ES) št. 493/2006.
(3)
Pri določanju tega koeficienta je treba upoštevati Sporočilo Komisije z dne 29. septembra 2006 o ocenjeni razpoložljivosti finančnih sredstev za dodelitev pomoči za prestrukturiranje za tržno leto 2006/2007 v okviru izvajanja Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja v Skupnosti (4), sprejeto v skladu s členom 10(2) Uredbe Komisije (ES) št. 968/2006 z dne 27. junija 2006 o določitvi podrobnih pravil za izvajanje Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja v Skupnosti (5).
(4)
Zato je treba določiti koeficient, ki bo omogočil določiti prag za umik za tržno leto 2006/2007 -
SPREJELA NASLEDNJO UREDBO:
Člen 1
Koeficient iz člena 3(2)(b) Uredbe (ES) št. 493/2006 je za vsako državo določen, kot sledi:
(a)
Belgija: 0,1945;
(b)
Španija: 0,0863;
(c)
Francija (matična Francija): 0,0074;
(d)
Irska: 1,0000;
(e)
Italija: 0,4936;
(f)
Nizozemska: 0,0848;
(g)
Portugalska: 0,4422;
(h)
Švedska: 0,1156;
(i)
druge države članice: 0,0000.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. oktobra 2006

Labels: 17
6